הגיס המטכ"לי

הגַּיִס המטכ"לי (גַּיִס 446) הייתה יחידה בדרג המבצעי של צה"ל, המיועדת לפקד על יחידות בדרג האוגדה. בראש הגיס עומד קצין בדרגת אלוף.

היסטוריה
גיס אינו יחידה פעילה בזמן שלום, ומפקד הגיס משמש בתפקיד זה בנוסף לתפקיד סדיר בצבא, כגון ראש אגף במטכ"ל. בשעת חירום או מלחמה, מקבל מפקד הגיס פיקוד מבצעי על האוגדות שבגיס שלו, ובכך מקל על מפקד הפיקוד בהפעלת הכוחות שבמרחב. ייעוד הגיס במצב כזה הוא להפעיל את הכוחות ברמה הטקטית והאופרטיבית ולשחרר את הפיקוד לעיסוק בתכנון ובאסטרטגיה.

במלחמת לבנון הראשונה פעל הגיס, כגיס צפוני, תחת פיקודו של אביגדור בן-גל, העוצבה הטקטית הגדולה ביותר ששלח צה"ל לשדה הקרב אי פעם. חודשים ספורים לפני מלחמת לבנון השנייה הוחלט על פירוק הגיס ושילוב הפונקציות שלו במטה הכללי של צה"ל ובפיקוד צפון. לפיכך לא נטל הגיס חלק במלחמה. לאחר מלחמת לבנון השנייה מונה משה עברי-סוקניק למפקד הגיס. במהלך השנים הפך הגיס מגיס המשויך לפיקוד הצפון לגיס מטכ"לי.

במאי 2025 החליט הרמטכ״ל, רא"ל אייל זמיר, להכפיף אותו תחת מפקד זרוע היבשה, אלוף נדב לוטן, כך שאחרי פרישתו של מפקד הגיס, אלוף דוד זיני, מפקד זרוע היבשה יהיה גם מפקד הגיס. ביוני 2025, עם פרישתו של זיני, הועבר הגיס לפיקודו של מפקד זרוע היבשה ובהמשך החודש הוחלט לסגור את הגיס סופית ולהקים אוגדה סדירה מתמרנת חדשה - אוגדת ההכשרות, הכפופה למפקד זרוע היבשה על סמך מפקדת הגיס.

בפברואר 2026 נסגר הגיס, וחלק מתשתיותיו ואנשיו הועברו לאוגדה 38 האחראית על בסיסי ההכשרה של זרוע היבשה. בהקמת האוגדה שותפים אנשי המילואים של הגיס.

מפקדים

שםתקופת כהונההערות ישראל טל  1975 – 1979 הקמת הגיס, לימים סגן הרמטכ"ל משה בר כוכבא  1979 – 1981 לימים מפקד פיקוד הדרום אביגדור בן-גל  1981 – 1988  מפקד הגיס בזמן מלחמת לבנון הראשונה יורם יאיר  1988 – 1992  עמירם לוין  1992 – 1994 לימים מפקד פיקוד הצפון והמשנה לראש המוסד משה עברי-סוקניק  1994 – 1999 לימים מפקד זרוע היבשה בני גנץ  2001 – 2002 לימים ראש המטה הכללי ה-20, חבר כנסת ושר הביטחון ה-21 יצחק הראל  2002 – 2003 לימים ראש אג"ת אודי שני 2003 – 2006 סגירת הגיס; שימש במקביל כראש אגף התקשוב, לימים מנכ"ל משרד הביטחון משה עברי-סוקניק  2007 – 2008 הקמת הגיס מחדש; כהונה שנייה אודי שני 2008 – 2010 כהונה שנייה כקצין מילואיםגרשון הכהן 2010 – 2014  יוסי בכר  2014 – 2018  בספטמבר 2016 מונה במקביל כמפקד בית הספר לפיקוד, שליטה ומטה מבצעי; במאי 2018 מונה במקביל גם לסגן מפקד פיקוד הדרום במסגרת התמודדות צה"ל עם העימותים בגבול ישראל–רצועת עזה.מוטי ברוך  אוקטובר 2018 – יולי 2023שימש במקביל כמפקד בית הספר לפיקוד, שליטה ומטה מבצעי שהפך ב־2020 לפיקוד ההכשרות והאימוניםדוד זיני  7 ביולי 2023 – יוני 2025  שימש במקביל כמפקד פיקוד ההכשרות והאימונים; מפקד הגיס במלחמת חרבות ברזל, לימים ראש השב"כנדב לוטןיוני 2025 – 12 בפברואר 2026שימש במקביל כמפקד זרוע היבשה; מפקד הגיס במלחמת חרבות ברזל ועד סגירתו

הערות שוליים

קטגוריה:גייסות
קטגוריה:יחידות צה"ל